«Самұрық-Энерго» АҚ

Директорлар кеңесінің

2015 ж. «28» тамыздағы

№ 05/15 хаттама шешімімен

**БЕКІТІЛДІ**

**«Самұрық-Энерго» АҚ Ішкі аудит қызметінің**

**кепілдік беру және сапаны арттыру бағдарламасы**

**Жалпы ережелер**

Ішкі аудиттің кепілдік беру және сапаны арттыру бағдарламасы (ІАКБСАБ) «Самұрық-Энерго» АҚ-ның (бұдан әрі – Қоғам) әр түрлі мүдделі негізгі тұлғаларының Ішкі аудит қызметінің (бұдан әрі – ІАҚ) жұмысына сенімділігін жеткілікті негізде қамтамасыз ету үшін әзірленді: Ішкі аудит қызметі:

(1) өзінің жұмысын Ішкі аудиттің халықаралық кәсіби стандарттарымен (Стандарттар) және Этика кодексімен келісілетін Ішкі аудит қызметі туралы ережеге сәйкес жүзеге асырады;

(2) тиімді әрі үнемді жұмыс жасайды;

(3) (мүдделі адамдар) пайда әкелетін және үздіксіз жетілдіріліп отыратын болып танылады (1310-1 практикалық нұсқаулық).

Бұл мақсат үшін, ІАКБСАБ:

* Ішкі аудит қызметі жұмысының барлық аспектілерін қамтиды (Стандарт 1300).
* Ішкі аудит қызметі жұмысының тиімділігіне тұрақты мониторинг жүргізуді қамтамасыз етеді (Стандарт 1300).
* Стандарттар мен Этика кодексіне сейкестікті қамтамасыз етеді (Стандарт 1300).
* Ішкі аудит қызметінің пайда әкелуіне және «Самұрық-Энерго» АҚ қызметін жетілдіруге жәрдемдеседі (Стандарт 1300).
* Мерзімді, сондай-ақ ағымдағы ішкі бақылаудан тұрады (Стандарт 1311).
* Өз кезегінде ІАҚ жұмысының жекелеген параметрлеріне бенчмаркинг өткізуден озық тәжірибесі бар (Қосымшаны қараңыз) кемінде бес жылда бір рет өткізілетін сыртқы бағалаудан тұрады, оның нәтижелері ДК жанындағы Аудит комитеті арқылы Директорлар кеңесіне (ДК) беріледі (Стандарты 1312, 1320).

Ішкі аудит қызметінің жетекшісі клнсультативтік қызметті қоса алғанда, Ішкі аудит қызметігің бүкіл қызметін қамтитін КБСАБ үшін толық жауапты болады.

**Ішкі бағалау**

**A. Ағымдағы шолулар** – Ағымдағы бағалау мынадай жолдармен іске асырылады:

* Аудиторлық тапсырманың орындалуын қадағалау.
* Ішкі аудиторлар тапсырманы орындау барысында қалыптастырылатын құжаттарға үнемі құжатталған шолулар жасау;
* Жобалау, участкеде тікелей жұмыс істеу және есептілік саласындағы стандарттарға сәйкестікті қамтамасыз ету үшін әр тапсырма кезінде пайдаланылатын аудиторлық рәсімдерді орындау;
* Жеке тапсырмалар бойынша аудит объектілерімен кері байланыс жасау;
* Жұмыстың орындалуын бағалаудың белгіленген параметрлеріне талдау жасау.

Барлық қорытындылаушы есептер мен ұсынымдарды ішкі аудит жетекшісі бекітеді.

**B. Мерзімді шолулар** – Мерзімді бағалау Қызмет жұмысының ұйымның негізгі тұлғаларының әр алуан топтарының мұқтаждықтарына сәйкестігі тұрғысынан Ішкі аудит қызметі туралы ережеге, Стандарттарға, Этика кодексіне, сондай-ақ ішкі аудиттің нәтижелілігі мен тиімділігіне сәйкестігін тексеру мақсатында жүргізіледі. Мерзімді бағалау мынадай:

* Жүргізілген аудиторлық тексерістер нәтижелері бойынша аудит объектілерінен қанағаттанғандық сауалнамаларын алу.
* Жылдық жоспарлау кезінде аудит мақсаттарын анықтау үшін тәуекелдерді жыл сайын бағалау.
* Жұмыс құжаттарының жылына бір рет белгіленген ішкі аудит саясатына сәйкестігіне тексеру жүргізу.
* Ішкі аудит қызметінің жұмысын бағалау және оларды ішкі аудит саясаты мен рәсімдеріне сәйкес дайындалатын және талдау жасалатын озық тәжірибелермен салыстыру параметрлеріне шолу жасау
* «Самұрық-Энерго» АҚ Аудит комитеті мен Директорлар кеңесінің алдында жұмыс және оның нәтижелері туралы мерзімді есептілік жолдарымен жүзеге асырылады.

**Сыртқы бағалау**

**A. Жалпы ережелер** – Сыртқы бағалауларда Ішкі аудит қызметінің Стандарттар талаптарына сәйкестігіне қатысты баға беріліп, пікір білдіріледі, ол егер қажет болған жағдайда, жетілдіру жөніндегі ұсынымдардан тұрады.

**B. Мерзімдері** – Сыртқы бағалау әрбір бес жыл сайын жүргізіледі.

**C. Сыртқы бағалау салалары** – Сыртқы бағалау мыналарды қоса алғанда, ішкі аудит қызметінің көптеген элементтерін қарастыруға келіп тіреледі:

* Стандарттарға, Этика кодексіне және Ішкі аудит қызметі туралы ережеге және өзге де белгіленген талаптарға сәйкестігі.
* ДК, жоғары атқарушы басшылықтың Ішкі аудит қызметііне қатысты үміттері.
* Үдеріске тартылған негізгі топтардың арасындағы және ішіндегі өзара байланыстарын қоса алғанда, Ішкі аудит қызметінің «Самұрық-Энерго» АҚ корпоративтік басқару үдерісіне интеграциялануы.
* Ішкі аудит қызметінің құралдары мен технологиялары.
* ІАҚ қызметінің жекелеген параметрлеріне озық тәжірибелерді қолдана отырып бенчмаркинг өткізу.
* Қызметкердің үдерістерді жетілдіруге қатысты бағдарын қоса алғанда, қызметкерлердің білімдерінің, тәжірибелері мен дағдыларының жиынтығы.
* Ішкі аудит қызметінің пайдалылығына, оның «Самұрық-Энерго» АҚ қызметін жетілдіруге қатысуына талдау жасау.

**D. Тұжырымдар** – Сыртқы бағалауды жүргізген кезде келісімшарт негізіндегі сыртқы қызметті жеткізуші 1312-1 Практикалық нұсқаулығының сыртқы тексерушілердің біліктілігі және пайымдаулары туралы нормаларын ескеруі қажет.

**Бағдарлама бойынша есептілік**

**A. Ішкі бағалаулар** – Ішкі бағалау нәтижелері ДК, АК және Басқарма Төрағасының назарына тоқсанына кемінде бір рет ұсынылып отырады.

**B. Сыртқы бағалаулар** – Сыртқы бағалау нәтижелері ДК, АК және Басқарма Төрағасының назарына ұсынылады. Сыртқы бағалау нәтижелері бойынша есеп аталған есептегі маңызды түсініктемелер мен ұсынымдарға жауап беретін жазбаша іс-қимыл жоспарымен бірге тапсырылады.

**C. Салдар** – Ішкі аудит қызметінің жетекшісі есептер мен іс-қимыл жоспарларында көрініс тапқан ұсынымдардың белгіленген мерзімде іске асырылуына кейінгі бақылауды жүзеге асырады.

**Әкімшілік аспектілер**

Бұл саясат Стандарттарда немесе Ішкі аудит қызметі іс-әрекет жасайтын ортада өзгерістердің пайда болу шамасына қарац түзету енгізуге жатады.

**Қосымша**

**ІАҚ қызметінің бенчмаркинг өткізуге қатысты салалары**

* ІАҚ жайғастыру:
* Бағыттар және Миссия;
* Қызметтер және қызметтерді тұтынушылар;
* Ұйымдастыру және құрылым;
* Қаржыландыру;
* Табыс критерийлері.
* ІАҚ үдерістері:
* Тәуекелдерді бағалау, Жоспарлау және Нәтиже;
* Технология;
* Әкімшілік ету;
* Қарым-қатынастарды басқару;
* Нәтижелілікті бағалау.
* ІАҚ персоналы:
* Білім;
* Персонал бойынша стратегия;
* Мансаптық өсу;
* Мәдениет;
* Сыйақы.